C 439/13

Objava obavijesti o odobrenju standardne izmjene specifikacije proizvoda za naziv u sektoru vina iz članka 17. stavaka 2. i 3. Delegirane uredbe Komisije (EU) 2019/33

(2021/C 439/08)

Ova obavijest objavljuje se u skladu s člankom 17. stavkom 5. Delegirane uredbe Komisije (EU) 2019/33 (1).

OBAVIJEST O STANDARDNOJ IZMJENI JEDINSTVENOG DOKUMENTA

„Drăgăşani”

PDO-RO-A0286-AM01

Datum obavijesti: 9. kolovoza 2021..

OPIS I RAZLOZI ODOBRENE IZMJENE

1. Uključivanje nove sorte vinove loze kao glavne sorte

Rumunjska sorta vinove loze Alutus dodaje se na popis odobrenih sorti kao glavna sorta.

Zbog toga se mijenjaju poglavlje 4. specifikacije proizvoda te odjeljci 5. i 7. jedinstvenog dokumenta.

Alutus je rumunjska sorta stvorena na Istraživačkoj stanici za vinogradarstvo i vinifikaciju Drăgășani, a njezinim se uvođenjem u uzgoj povećava potencijal razgraničenog područja za iskorištavanje vinogradarske posebnosti područja Drăgășani zahvaljujući kvalitetnim vinima.

Istraživačka stanica stvorila je i pratila napredak sorte Alutus, koja je dovoljno prilagodljiva za postizanje kvalitete za ZOI u uobičajenim uvjetima područja Drăgășani. Kao rumunjska sorta koja se pridružuje drugim sortama uzgajanima na ovom području s dobrim rezultatima u proizvodnji vina sa svojstvima više kvalitete, Alutus pridonosi ugledu ZOI-ja Drăgășani proširivanjem raspona i izražavanjem aromatske složenosti vrijednih nacionalnih sorti.

Sorta Alutus uzgaja se na područjima sa skeletnim tlom i iskorištava vrlo dobre uvjete tla na kojem raste grožđe od kojeg se dobivaju puna, strukturirana vina sa snažnim aromama šumskog voća i suhih šljiva, jarkocrvene boje, punog okusa, ekstraktivna i umjerene trpkosti.

2. Izmjena prinosa vina zbog njegova povećanja

Prinos vina povećava se na razinu koja ne prelazi 14 000 kg/ha pune zrelosti pri berbi grožđa i najveću vrijednost od 112 hl/ha za proizvedeno vino.

Zbog toga se mijenjaju poglavlja 5. i 6. specifikacije proizvoda i odjeljak 5. jedinstvenog dokumenta.

Izmjena koja se zahtijeva u prinosu vina po hektaru potrebna je za područje ZOI-ja Drăgășani zbog napretka u proizvodnji postignutog proteklih godina, povećanja proizvodnje grožđa pune zrelosti pri berbi i kasnije berbe zbog promjena u strukturama novih vinograda, biotičkog čimbenika (klonska struktura, podloga) te enološkog čimbenika (upotreba novih tehnologija proizvodnje vina).

Kao posljedica projekata ekstenzivne prenamjene i restrukturiranja na tom području došlo je do znatne promjene u gustoći vinograda. Dok su ranije iskrčeni vinogradi imali gustoću od 2 800 do 3 200 trsova po hektaru, novopodignuti nasadi imaju gustoću od preko 4 545 trsova po hektaru uz znatna povećanja gustoće mladih vinograda u usporedbi s gustoćom prethodnih nasada, što je isto tako dovelo do znatnih povećanja u proizvodnji grožđa.

JEDINSTVENI DOKUMENT

1. Naziv (nazivi)

Drăgăşani

2. Vrsta oznake zemljopisnog podrijetla:

ZOI – Zaštićena oznaka izvornosti

3. Kategorije proizvoda od vinove loze

1. Vino

4. Opis vina

1. Analitička i organoleptička svojstva

SAŽET TEKSTUALNI OPIS

Bijela/ružičasta vina

Imaju svježe cvjetne arome, a boja je slamnatožuta s nijansama zelenkastožute, svijetle boje lososa/svjetloružičaste, arome vanilije, dozrelog grožđa, svježeg maslaca, intenzivne bazge, cvjetova vinove loze, cvjetova akacije, meda, muškatnog oraščića. Ova vina imaju blagi okus badema sa svježinom, zaokruženosti i produljenim naknadnim okusom. Velika većina bijelih vina smatra se laganim, vrlo kiselim vinima. Kiseo, živahan, voćan okus, s osobnošću i ravnotežom, vrlo često s aromom dobro sazrelog voća.

OPĆA ANALITIČKA SVOJSTVA

Najveća ukupna alkoholna jakost (u % vol.): 15,00 Najmanja stvarna alkoholna jakost (u % vol.): 11,00 Najmanja ukupna kiselost: 3,5 u gramima po litri, izraženo kao vinska kiselina Najveći sadržaj hlapljivih kiselina (u miliekvivalentima po litri): 18 Najveći ukupni sadržaj sumporova dioksida (u miligramima po litri) 200

2. Analitička i organoleptička svojstva

SAŽET TEKSTUALNI OPIS

Crna vina

Okus – robusna taninska struktura, složen, travnat okus, arome šumskog voća, ribiza i začina, kao i arome zrelog šumskog voća, suhih šljiva i gorkih trešanja.

Tamna rubin crvena, umjereno intenzivna rubin crvena, granatno crvena, intenzivna, jasna i svijetla.

Okus – baršunasta vina s dobro integriranom kiselosti, produljenog, uravnoteženog, zaokruženog naknadnog okusa.

OPĆA ANALITIČKA SVOJSTVA

Najveća ukupna alkoholna jakost (u % vol.): 15,00 Najmanja stvarna alkoholna jakost (u % vol.): 12,00 Najmanja ukupna kiselost: 3,5 u gramima po litri, izraženo kao vinska kiselina Najveći sadržaj hlapljivih kiselina (u miliekvivalentima po litri): 20 Najveći ukupni sadržaj sumporova dioksida (u miligramima po litri) 150

5. Postupci proizvodnje vina

5.1. Posebni enološki postupci

1. Enološki postupci

Relevantno ograničenje u proizvodnji vina

Zabranjeno je zaslađivanje vina sa zaštićenom oznakom izvornosti „Drăgăşani”.

2. Obilježja i uzgojni postupci

Postupci uzgoja

U novopodignutim vinogradima gustoća iznosi između: 4 132 i 5 500 trsova po hektaru. Najmanja prihvaćena gustoća u ostalim vinogradima iznosi: 3 200 trsova po hektaru.

Sustav usjeva nezaštićen je ili poluzaštićen, uzgajan s preporučenim sustavom uzgoja stabljika Guyot, s jednostrukim ili dvostrukim kordoncem i rezidbom s redovitom zamjenom. Sustav rezidbe dugačak je ili miješan s prinosom od 9 do 13 grozdova/mp.

Usjevi se gnoje kemijskim gnojivima u umjerenim dozama ovisno o fizikalno-kemijskim svojstvima tla (agrokemijsko mapiranje) uz očuvanje optimalnog omjera N, P i K, što ima važnu ulogu u formiranju raznih sastavnica usjeva (šećeri, kiselost, pigmenti antocijanina, arome).

5.2. Najveći prinosi

1. pri punoj zrelosti berbe, Crâmpoșie selecționată 14 000 kilograma grožđa po hektaru

2. pri punoj zrelosti berbe, Fetească regală, Riesling italian, Sauvignon, Pinot gris, Chardonnay 12 000 kilograma grožđa po hektaru

3. pri punoj zrelosti berbe, Tămâioasă românească, Muscat Ottonel, Negru de Drăgășani 12 000 kilograma grožđa po hektaru

4. pri punoj zrelosti berbe, Novac, Burgund mare, Merlot, Pinot noir, Cabernet Sauvignon, Syrah, Fetească neagră, Alutus 10 000 kilograma grožđa po hektaru

5. pri punoj zrelosti berbe, Crâmpoșie selecționată 112 hektolitara po hektaru

6. pri punoj zrelosti berbe, Fetească regală, Riesling italian, Sauvignon, Pinot gris, Chardonnay 96 hektolitara po hektaru

7. pri punoj zrelosti berbe, Tămâioasă românească, Muscat Ottonel, Negru de Drăgășani 96 hektolitara po hektaru

8. pri punoj zrelosti berbe, Novac, Burgund mare, Merlot, Pinot noir, Cabernet Sauvignon, Syrah, Fetească neagră, Alutus 75 hektolitara po hektaru

6. Razgraničeno zemljopisno područje

Okrug Vâlcea:

— općina Drăgăşani – lokaliteti Drăgăşani, Zărneni, Zlătărei, Valea Caselor,

— općina Ştefăneşti – sela Dobruşa, Condoieşti, Şerbăneşti, Ştefăneşti,

— općina Şuteşti – sela Racu, Izvoraşu, Şuteşti, Mitrofani, Verdea, Mazili, Boroşeşti,

— općina Prundeni – sela Prundeni, Călina, Zăvideni,

— općina Orleşti – sela Orleşti, Silea, Scaioşi, Procopoaia,

— općina Creţeni – sela Creţeni, Mreneşti, Streminoasa, Izvoru,

— općina Guşoeni – sela Guşoeni, Măgureni, Spârleni, Guşoianca, Burdăleşti,

— općina Lungeşti – sela Lungeşti, Carcadieşti, Fumureni, Stăneşti-Lunca.

Okrug Olt:

— općina Cârlogani, sela Cârlogani, Cepari,

— općina Strejeşti, sela Strejeştii de Sus, Colibaşi,

— općina Pleşoiu, selo Schitu din Deal.

Sljedeći nazivi pojedinačnih vinograda mogu se dodati kontroliranoj oznaci izvornosti „DRĂGĂŞANI”: DEALUL OLT, DOBRUŞA, ŞUTEŞTI, MITROFANI, CĂLINA, PRUNDENI, ZĂVIDENI, ORLEŞTI, GUŞOENI, MĂGURENI, SPÂRLENI.

7. Glavne sorte vinove loze

Alutus N

Burgund Mare N – Grosser burgunder, Grossburgunder, Blaufrankisch, Kekfrankos, Frankovka, Limberger

Cabernet Sauvignon N – Petit Vidure, Bourdeos tinto

Chardonnay B – Gentil blanc, Pinot blanc Chardonnay

Crâmpoşie selecţionată B

Fetească neagră N – Schwarze Mädchentraube, Poama fetei neagră, Păsărească neagră, Coada rândunicii

Fetească regală B – Königliche Mädchentraube, Königsast, Ktralyleanka, Dănăşană, Galbenă de Ardeal

Merlot N – Bigney rouge

Muscat Ottonel B – Muscat Ottonel blanc

Negru de Drăgăşani N

Novac N

Pinot Gris G – Affumé, Grau Burgunder, Grauburgunder, Grauer Mönch, Pinot cendré, Pinot Grigio, Ruländer

Pinot Noir N – Blauer Spätburgunder, Burgund mic, Burgunder roter, Klävner, Morillon Noir

Riesling italian B – Olasz Riesling, Olaszriesling, Welschriesling

Sauvignon B – Sauvignon verde

Syrah N – Shiraz, Petit Syrah

Tămâioasă românească B – Rumänische Weihrauchtraube, Tamianka

8. Opis povezanosti

Povezanost s razgraničenim područjem

Vinograd Drăgășani proteže se između Subcarpaţii Geticija na sjeveru i Campije Romane na jugu i jugoistoku između 44°30′ –44°55′ sjeverno i 23°55′ –24°15′ istočno. Vinogradi se protežu na otprilike 50 km između općina Strejești na jugu i Ionești na sjeveru, a širina varira prema istoku i zapadu na udaljenosti od oko 30 km.

Uprava – vinogradi se nalaze u okruzima Vâlcea i Olt.

Teren obilježavaju vrhovi između rijeka sa strmim padinama koje se okrenute prema sjeveru i jugu protežu paralelno s rijekom Olt. Nadmorska visina vinogradarskih brežuljaka povećava se s juga (Oporelu 193 m) prema sjeveru (Scundu 463 m), što omogućuje različitu izloženost pogodnu za uzgoj vinove loze.

Litologija – matična stijena uglavnom je naizmjenično oblikovana od gline, lapora i tercijarnog pijeska na padinama i hrptovima brežuljaka te mulja različitih tekstura u nizinama Olta.

Tla – tla platforme obilježava prisutnost bijelih luvisola, planosola i smeđih luvisolnih (podzolastih) tla. Smeđa iluvijalna glinena tla oblikovala su se na uskim i dobro navodnjenim gornjim padinama i terasama. Na padinama postoje smeđa i eu-mezobazična te rigolana tla. Crvenkastosmeđa tla pojavljuju se na terasama na južnom dijelu vinograda.

Dominantni je hidrografski sustav rijeke Olt, u koji se sliva višak padalina s brežuljaka.

Klima je umjerena kontinentalna s hladnim zimama i vrućim ljetima, ali s umjerenijim istočnoeuropskim temperaturnim ekstremima uz blagi mediteranski utjecaj. Prosječna godišnja temperatura (11,3 °C), umjerena količina padalina (642 mm godišnje) i sunčeva svjetlost tijekom sezone rasta (1520 sati) klimatski su uvjeti pogodni za uzgoj vinove loze i izravno utječu na kvalitetu berbe. Iz pojedinačnih vinograda Deal Olt, Dobrușa, Șutești, Mitrofani, Călina, Prundeni, Orlești i Gușoeni od sorti Tămâioasă românească i Sauvignon dobivaju se prepoznatljiva aromatična vina iznimne kvalitete. Poznata su i crna vina sorte Pinot noir.

Dominantna tla: uz navedene toplinske uvjete, luvisoli i smeđa luvisolna tla uz toplinske uvjete pogoduju uzgoju sorti bijelih vina, a posebno: Sauvignon, Crâmpoşie selecţionată, Tămâioasă românească, te sorti crnih vina: Negru de Drăgăşani, Novac i Pinot noir.

Takva tla i klimatski uvjeti pogoduju uzgoju vinove loze i proizvodnji posebnih kvalitetnih vina s tipičnim svojstvima područja Drăgășani. Proizvodnja grožđa kombiniranjem vinove loze / podloga s položajem koji odgovara „svrsi” tla može imati znatne rezultate za proizvodnju vina s kontroliranom oznakom izvornosti.

Na nadmorskoj visini većoj od 400 m vinogradi su na smeđim i crvenkastosmeđim šumskim tlima, ponegdje na podzolastim tlima bogatima vapnencem, od aluvijalnog šljunka.

Drevni vinograd Drăgășani dvotisućljetne povijesti potječe iz dačko-getskog razdoblja. Legenda kaže da je sorta „Braghină” nazvana po Burebistinoj kćeri. Sorta „Gordan” ime je dobila po hrabrom dačkom ratniku koji je poginuo pošto je ispio nekoliko čaša vina pa je njegova pogibija bila u to doba kontroverzna.

Postoje dokumenti o vinovoj lozi Drăgășani iz 16. i 17. stoljeća tijekom vladavine Mihaela Hrabrog, koji je davao brojne donacije manastirima koji su posjedovali vinograde.

Prije izbijanja filoksere glavne su sorte područja Drăgășani bile Crâmpoșie, Braghină i Gordan, kojoj je dodana Tămâioasă românească. Stara vina Drăgășani nisu imala visok udio alkohola, oko 10 % vol., a bila su poznata po svježini zahvaljujući ugljikovu dioksidu, koja je uobičajena za vina s nepotpunom fermentacijom, te po blago pečenom okusu.

Ova su se vina proizvodila od kasno ubranog grožđa nakon duge i blage fermentacije pri niskim temperaturama, a svoju kiselost čuvala su do ranog proljeća.

Vinograd Drăgășani nije zapeo u prošlosti: nove sorte i nove tehnologije uzgoja i proizvodnje vina znače da je vrlo cijenjen i danas.

9. Osnovni dodatni uvjeti (pakiranje, označivanje, ostali zahtjevi)

Uvjeti za stavljanje na tržište

Pravni okvir

nacionalno zakonodavstvo

Vrsta dodatnog uvjeta

dodatne odredbe u pogledu označivanja

Opis uvjeta

vina sa zaštićenom oznakom izvornosti „Drăgășani” moraju imati oznaku koja prikazuje vrstu vina prema sadržaju šećera (suho, polusuho, poluslatko, slatko).

Poveznica na specifikaciju proizvoda

https://www.onvpv.ro/sites/default/files/caiet_de_sarcini_doc_dragasani_modf_cf_cererii_1353_14.07.2020_no_track_changes.pdf

(1) SL L 9, 11.1.2019., str. 2.